Thurgood Marshall

Thurgood Marshall (født 2. juli 1908 i Baltimore i Maryland i USA, død 24. januar 1993 samme sted) var den første afroamerikaniske dommer ved den amerikanske høyesterett. Han satt i dette embedet fra 1967 til 1991, da han trakk seg på grunn av sykdom.

Han var utdannet ved Howard University i Washington, D.C. (eksamen 1933), hadde privatpraksis i Baltimore, og ble jurist for borgerrettighetsbevegelsen NAACP allerede året etter. I dette medfør fulgte han blant annet borgerrettssaken Brown mot skolestyret i årene fra 1951 til domsslutningen i 1954, hvor svarte fikk lovfestet rett til integrert undervisning med hvite i amerikanske skoler.

Han vant en rekke dommerrettighetssaker for domstolene, ble dommer ved en appelldomstol i 1961, og ble United States Solicitor General i 1965. To år etter ble han høyesterettsdommer. Han var blant annet del av flertallet på 5 som vedtok flertallsslutningen i Roe mot Wade og dermed legaliserte abort i USA.

Referanser

Eksterne lenker 
 

Høyesterettsdommere fra USA
Borgerrettighetsforkjempere fra USA
Afroamerikanere
Afroamerikansk historie
Presidentens Frihetsmedalje
Personer fra Baltimore
Mottakere av frihetsprisen (Four Freedoms Award)